Document ID: 32008R0049

UREDBA KOMISIJE (ES) št. 49/2008
z dne 21. januarja 2008
o določitvi količine koruze, ki je za fazo 2 še na razpolago za intervencijo v tržnem letu 2007/2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1),
ob upoštevanju Uredbe Komisije (CE) št. 824/2000 z dne 19. aprila 2000 o uvedbi postopkov za prevzem žit s strani intervencijskih agencij in določitvi metode analiz za ugotavljanje kakovosti žit (2) in zlasti drugega pododstavka člena 3a(2),
ob upoštevanju naslednjega:
(1)
Člen 3a Uredbe (ES) št. 824/2000 je določil pravila za dodelitev količin koruze, ki so upravičene do intervencije v tržnih letih 2007/2008 in 2008/2009. Dodelitev poteka v dveh fazah, imenovanih „faza 1“ in „faza 2“.
(2)
Celotna količina koruze, ponujene za intervencijo v fazi 1, ki je trajala od 1. avgusta do 31. decembra 2007, ni prekoračila omejitve, določene v členu 5(1) Uredbe (ES) št. 1784/2003. Zato je primerno objaviti količino koruze, ki je za fazo 2 še na razpolago za intervencijo v tržnem letu 2007/2008.
(3)
V skladu s tretjim pododstavkom člena 3(a)(1) začne faza 2 veljati dan po tem, ko Komisija v Uradnem listu Evropske unije objavi količine, ki so za fazo 2 še na razpolago za intervencijo. Ta dan je prvi dan za oddajo ponudb v vseh državah članicah, ta faza pa se zaključi najpozneje 30. aprila v Grčiji, Španiji, Italiji in na Portugalskem, 30. junija na Švedskem in 31. maja v ostalih državah članicah. Zato je treba za začetek veljavnosti te uredbe določiti dan po dnevu objave v Uradnem listu Evropske unije -
SPREJELA NASLEDNJO UREDBO:
Člen 1
Količina koruze, ponujene za intervencijo v fazi 2 v tržnem letu 2007/2008 v skladu s členom 3a Uredbe (ES) št. 824/2000, znaša 1 500 000 ton.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. januarja 2008

Labels: 3
17